Mansoureh Khojasteh Bagherzadeh

**Mansoureh Khojasteh Bagherzadeh** (rođena oko 1947. god) udovica je Alija Hameneija, trećeg predsjednika Irana (1981–1989), te drugog vrhovnog vođe Irana (1989–2026).

Rođena je u Mašhadu u Iranu, a udala se za Hameneija 1964. Par je imao šestoro djece, a ona je uprkos političkom angažmanu svog muža, uglavnom vodila povučen i privatan život.

## Rani život i brak 
Khojasteh Bagherzadeh je rođena u religioznoj iranskoj porodici u Mašhadu. Otac joj je bio Mohammed Esmaeil Khojasteh Bagherzadeh, poznati biznismen u Mašhadu. Ima sestru Hassanu Khojaste Bagherzadeh, koja je bila zamjenica direktora Državne radiotelevizije Irana.

Prvi put je upoznala budućeg supruga, Alija Hameneija, na privatnoj svečanosti koju je organizovala njegova majka 1964, a iste godine su se i vjenčali; ona je tada imala 17, a Hamenei 25 godina. Njihovo vjersko vjenčanje održao je ajatolah Mohammad Hadi Milani, a troškove istog snosila je porodica Bagherzadeh. U početku su živjeli u stanu kojeg su iznajmljivali od Hameneijevog zeta, Alija Tehranija.

Bagherzadeh i Hamenei imali su četvero djece i dvije kćerke:

* Mostafu, koji se uglavnom bavi vjerskim studijama. Oženio se kćerkom Azizollaha Khoshvaghta.
* Mojtabu, koji je poznatiji u medijima i političkom angažmanu u zemlji. Oženio se Zahrom Haddad-Adel, kćerkom Gholama Alija Haddad Adela, 1999. godine. HaddadvijekaAdel i jedan od njenih sinova poginuli su tokom atentata na Alija Hameneija. Godine 2026. Mojtaba je izabran za trećeg vrhovnog vođu Irana, naslijedivši svog oca na toj poziciji.
* Masouda, koji je oženio kćerku Seyyeda Mohsena Kharazija i ima porodične veze sa Kamalom i Sadeghom Kharazi.
* Meysama, koji je oženio kćerku Mahmouda Lolachiana (vjerski trgovac na teheranskom bazaru). Kao i Seyyed Masoud, takođe sarađuje sa uredom za očuvanje i objavljivanje djela "Lidera revolucije".
* Boshru, koja se udala za sina Mohammada Mohammadija Golpayegannija. Dvoje njihove djece poginulo je tokom zračnih napada.
* Hodu, koja se udala za Mesbaha Bagherija Kanija, sina Mohammada Baghera Bagherija. Umrla je zajedno sa suprugom tokom istog napada u kojem je stradao i Hamenei.

Hamenei je izjavio da njegova supruga nikada nije pokazivala zabrinutost, niti da se žalila tokom perioda njegove političke borbe i njegovog zatvaranja prije revolucije 1979, već da ga je često ohrabrivala. Također je naveo da je njegov dom bio mjesto u kojem su dolazili razni ljudi, uključujući razne važne ličnosti, ali da ga ona nije ispitivala niti mu se protivila, nego mu je pomagala. Kasnije je otkrio da je uz njenu pomoć 1972. organizovao susret s Akbarom Hashemijem Rafsanjanijem tako što se zatvorskim čuvarima predstavila kao Rafsanjanijeva sestra.

## Aktivnosti 
Bagherzadeh je imala ograničenu javnu ulogu tokom peridoa kada je njen suprug bio predsjednik, a kasnije i vrhovni vođa Islamske Republike Iran. Nije javno zauzimala političke stavove. Na Hameneijevoj službenoj web-stranici opisali su je kao "strpljivu suprugu", a dala je i dva službena intervjua.

Jedan od tih intervjua objavljen je početkom 1990-ih za časopis Mahjubeh na engleskom jeziku, koji je povezan sa Organizacijom za islamsku kulturu i odnose. U tom intervjuu govorila je o svom bračnom životu sa Hameneijem i rekla da je njena najvažnija uloga bila "održavanje mirne atmosfere u domu". Dodala je i da je povremeno učestvovala u raznim aktivnostima, poput dijeljenja letaka, prenošenja poruka i skrivanja dokumenata, ali je smatrala da to nije posebno važno. Navela je i da je u posljednjim mjesecima političke borbe slala telefonske poruke ajatolaha Khomeinija iz Pariza na umnožavanje i distribuciju u Mašhadu i drugim gradovima, te prikupljala vijesti iz Mašhada i drugih gradova u pokrajini Horasan i slala ih u Pariz. Drugi intervju dala je 1983. godine za novine Islamic Republican.

Nakon objavljivanaj snimaka ispitivanja Fahimeh Dorri Nogorani, supruge Saeeda Emamija, zamjenika ministra obavještajnih poslova tokom serijskih ubistava u Iranu, pojavile su se i tvrdnje o njenim vezama s Bagherzadeh. Godine 1999. ugašena web-stranica Nusazi objavila je članak pod naslovom "Ponovno razmatranje povrijeđenog prava", u kojem je citirana Dorri Nogorani u vezi s odnosima između porodice Hamenei i porodice Saeeda Emamija. U članku se spominje i "tajno putovanje" Khameneijeve porodice u London, na kojem ih je navodno pratio Emami, te se tvrdi da mu je Bagherzadeh čak prala odjeću. Nusazi je naveo da su te informacije potekle iz neobjavljenih intervjua u Centru za dokumente Islamske revolucije. Ove tvrdnje nikada nije negirao Ruhollah Hosseinian, tadašnji direktor tog centra.

Bagherzadeh je prisustvovala pojedinim sastancima i ceremenijama.Redovno je posjećivala porodice poginulih vojnika i državnih službenika. Supruga Dariusha Rezaeinejada, jednog od nuklearnih naučnika ubijenog 23. jula 2011, izjavila je u dokumentarnom filmu emitovanom u Iranu da je Bagherzadeh "nekoliko puta" posjećivala njihov dom. Iako nema mnogo detaljnih informacija o njenim aktivnostima, Jamileh Alamolhoda, supruga predsjednika Ebrahima Raisija, opisala ju je kao "jednostavnu učiteljicu" i jedinu istaknutu ženu u zemlji koja zaslužuje titulu "prve dame". Supruge političkih zatvorenika, uključujući Fakhrossadat Mohtashamipour (suprugu Mostafe Tajzadeha), više puta su joj slale pisma tražeći pomoć u oslobađanju svojih muževa.

U junu 2010. nekoliko dana je bila hospitalizovana u vojnoj bolnici Baghiyyatollah al-Azam, gdje je podvrgnuta operaciji, ali tačan razlog ili vrijeme bolesti nisu javno objavljeni.

## Glasine o smrti 
Na kanalu IRIB TV2 objavljeno je da je Bagherzadeh umrla 2. marta 2026. tokom američko-izraelskog napada na Iran, od povreda koje je zadobila u zračnom napadu u kojem je njen suprug izgubio život dva dana ranije. Međutim, 12. marta 2026, novinska agencija Fars objavila je da je Bagherzadeh još uvijek živa.

## Bilješke 
## Reference